
Parlamentul României

Camera Deputaţilor

	Comisia pentru transporturi şi infrastructură


       Bucureşti, 22 mai 2017
       Nr. 4c-26/24/2014
BIROUL PERMANENT
AL CAMEREI DEPUTAŢILOR


Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.27/2010 pentru modificarea şi completarea Ordonanţei de urgenţă a Guvernului nr.109/2005 privind transporturile rutiere, transmis Comisiei pentru transporturi și infrastructură pentru dezbatere şi avizare pe fond, cu adresa nr. PLx.725/2010 din 26 februarie 2014 .

PREŞEDINTE,

Lucian Nicolae Bode

Nr. 4c-26/24/2014
PLx.725/2010
R A P O R T   

 asupra proiectului de Lege privind aprobarea Ordonanţei Guvernului nr.27/2010
pentru modificarea şi completarea Ordonanţei de urgenţă a Guvernului nr.109/2005 privind transporturile rutiere
În conformitate cu prevederile art.95 și 115 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată spre dezbatere şi avizare în fond, cu proiectul de Lege privind aprobarea Ordonanţei Guvernului nr.27/2010 pentru modificarea şi completarea Ordonanţei de urgenţă a Guvernului nr.109/2005 privind transporturile rutiere, transmis cu adresa nr. PLx.725/2010  din 26 februarie 2014, înregistrat cu nr.4c-26/24/2014 din 26 februarie 2014.
Potrivit prevederilor art.75 din Constituţia României, Camera Deputaţilor este Camera Decizională.
Proiectul de lege pentru aprobarea ordonanței a fost adoptat de Senat în ședința din 17 noiembrie 2010.
La întocmirea prezentului raport Comisia a avut în vedere:

· avizul favorabil al Consiliului Legislativ nr.1069/24.08.2010;
· avizul favorabil al Consiliului Economic și Social nr.2004/23.07.2010;

· avizul favorabil al Comisiei juridice, de disciplină și imunități  nr.31/1099/24.11.2010;

· avizul favorabil al Comisiei pentru administrație publică și amenajarea teritoriului nr.26/1746/8.12.2010.
Potrivit prevederilor art.61 din Regulamentul Camerei Deputaţilor, republicat, Comisia pentru transporturi şi infrastructură a examinat proiectul de lege în şedinţa din 9 mai 2017.
La lucrările comisiei au fost prezenţi  17 deputaţi, din totalul de 18 membri ai Comisiei.

    Proiectul de lege are ca obiect de reglementare modificarea şi completarea Ordonanţei de urgenţă nr. 109/2005 privind transporturile rutiere, aprobată cu modificări şi completări prin Legea nr.102/2006, cu modificările şi completările ulterioare, intervenţiile legislative vizând, eficientizarea programelor de transport rutier public de persoane, stabilirea condiţiilor de obţinere a licenţei pentru activităţi conexe transportului rutier, modificarea perioadei de valabilitate a licenţelor de transport şi a copiilor conforme ale certificatului de transport pe cont propriu, precum şi stabilirea unor reguli privind fixarea încărcăturii în vehicule.
La dezbaterile comisiei au participat, în calitate de invitaţi, reprezentanți ai Ministerului Transporturilor.
În urma dezbaterilor şi a opiniilor exprimate, membrii Comisiei pentru transporturi şi infrastructură au hotărât, cu unanimitate de voturi, adoptarea  proiectului de Lege privind respingerea Ordonanţei Guvernului nr.27/2010 pentru modificarea şi completarea Ordonanţei de urgenţă a Guvernului nr.109/2005 privind transporturile rutiere, cu amendamentele admise redate în anexa la prezentul raport, deoarece act act normativ a fost abrogat de art.93 al Ordonanţei Guvernului nr.27/2011 privind transporturile rutiere, publicată în Monitorul Oficial al României, Partea I, nr.625 din 2 septembrie 2011.
În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,                                      SECRETAR,

                                                         Lucian Nicolae Bode                                 Marius Bodea
Consilier parlamentar, Monica Gabriela Tudor

Anexa

AMENDAMENTE ADMISE

	Nr. crt.
	Text proiect de lege
	Amendamentul propus

(autor amendament)
	Motivare

	1.
	Titlul legii

Lege 

privind aprobarea Ordonanței Guvernului nr. 27/2010 pentru modificarea şi completarea Ordonanţei de urgenţă a Guvernului nr.109/2005 privind transporturile rutiere
	                Titlul legii

Lege

privind respingerea Ordonanței Guvernului nr. 27/2010 pentru modificarea şi completarea Ordonanţei de urgenţă a Guvernului nr.109/2005 privind transporturile rutiere
Comisia pentru transporturi și infrastructură

	Se propune respingerea ordonanței, întrucât a fost abrogat de art.93 al Ordonanţei Guvernului nr.27/2011.

	2.
	
Articol unic. – Se aprobă Ordonanței Guvernului nr. 27/2010 pentru modificarea şi completarea Ordonanţei de urgenţă a Guvernului nr.109/2005 privind transporturile rutiere, adoptată în temeiul art.1 pct.III.2 din Legea nr.138/2010 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.616 din 31 august 2010, cu următoarea modificare:

	
Articol unic. – Se respinge Ordonanței Guvernului nr. 27/2010 din 31 august 2010 pentru modificarea şi completarea Ordonanţei de urgenţă a Guvernului nr.109/2005 privind transporturile rutiere, adoptată în temeiul art.1 pct.III.2 din Legea nr.138/2010 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.616 din 31 august 2010.
Comisia pentru transporturi și infrastructură

	Idem

	3.
	- La articolul I punctul 14, articolul 371 va avea următorul cuprins:

„Art.371. – Efectuarea transportului rutier public de persoane în trafic naţional pe baza autorizaţiei de transport internaţionale este interzisă.”


	Se elimină
Comisia pentru transporturi și infrastructură

	Idem

